# Associació Agrària de Joves Agricultors

Associació Agrària - Joves Agricultors (ASAJA) (oficialment en castellà: Asociación Agraria - Jóvenes Agricultores, ASAJA) és una organització agrària espanyola. És una federació d'associacions professionals sectorials, com ara l'arròs, el tabac o bleda-rave, i regionals. Es dedica a la prestació de serveis individuals, l'obtenció d'acords interprofessionals i la innovació tecnològica.
El 2002 tenia 250.000 afiliats i el 2005 representava el 60% de la producció agrària. A les últimes eleccions a Cambres Agràries va obtenir el 36% dels vots, enfront de la Coordinadora d'Organitzacions d'Agricultors i Ramaders (COAG) que va obtenir el 39% i Unión de Pequeños Agricultores y Ganaderos. La representativitat de les organitzacions agrícoles no queda clara, ja que des de 1979 no hi ha hagut comicis excepte en algunes autonomies i cap a nivell nacional. La composició del cens i els criteris de representativitat de les organitzacions en la proposició del govern nacional del 2014 no van ser unanànimes.

## Història

ASAJA va néixer el 14 de juliol de 1989 mitjançant la unió de la Confederación Nacional de Agricultores y Ganaderos (CNAG) en continuïtat amb el sindicalisme vertical, el Centro Nacional de Jóvenes Agricultores (CNJA) i Ufade. Hi conflueixen les elits de l'agricultura extensiva d'Andalusia, Extremadura i Castella i el reformisme modernitzador del CNJA, moviment de joves agricultors amb arrels al catolicisme moderat i promogut per grups lligats a les elits tecnocràtiques de la dictadura. La majoria de les organitzacions provincials, especialment de JA i UFADE, van ser creades pel partit polític Unió de Centre Democràtic (UCD) a semblança dels sindicats agraris francesos. En la CNAG operava el partit Alianza Popular (AP). El 26 de març de 2018, Pedro Barato en va ser reconfirmat com a president nacional per aclamació a les eleccions, ja que no hi havia cap altre candidat.
La situació d'ASAJA a Catalunya és minoritaria, ja que Unió de Pagesos (UP) és majoritària. JARC obtingué el 28% dels vots i ASAJA el 15%. Queda un conflicte des de fa dècades fortament enquistat per interessos econòmics de grans empreses i latifundistes.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 671. ISBN 84-930048-0-4.
* 1 2 Bernal, López i Ortiz, 2001, p. 126.
* ↑ Bernal, López i Ortiz, 2001, p. 71.
* ↑ Blanco, Cruz «Reportaje | El lento ascenso de la mujer en el campo» (en castellà). El País [Madrid], 31-03-2002. ISSN: 1134-6582.
* ↑ Cervilla, Paloma «Qui es qui en el camp espanyol» (en castellà). diari ABC, 09-12-2005.
* ↑ Maté, Vidal «Tejerina se plantea postergar la convocatoria de las elecciones agrarias. Las organizaciones del sector discrepan sobre el censo y la normativa aplicable» (en castellà). El País, 24-05-2014.
* ↑ Maté, 2013.
* 1 2 Pomares, 2017.
* ↑ «La aprobación de las elecciones agrarias crea confusión entre las organizaciones agrarias» (en castellà). Agorinformación, 26-06-2014. [Consulta: 7 gener 2019].
* ↑ «Confederación Nacional de Agricultores y Ganaderos (CNAG)» (en castellà). El País, 20-03-1979.
* ↑ «Pedro Barato es reelegido presidente de Asaja» (en castellà). Las Provincias, 26-03-2018.

## Bibliografia

* Bernal, Antonio-Miguel; López Villaverde, Angel Luis; Ortiz Heras, Manuel. Entre surcos y arados: el asociacionismo agrario en la España del siglo XX (en castellà). Universitat de Castella La Manxa, 2001. ISBN 9788484271567.
* Maté, Vidal «Varias asociaciones critican el diseño de las elecciones a Consejo Agrario. COAG, UPA y Unión de Uniones acusan a Arias Cañete de beneficiar a Asaja». El País, 30-09-2013.
* Pomares, Eva «La representativitat agrària enfronta agrament UP i JARC». El Punt Avui, 02-11-2017. «El Ministeri d'Agricultura expulsa Unió de Pagesos del grup de treball de la fruita dolça, a petició de JARC, Asaja i UPA»